اشیتا دتہ

اشیتا دتہ (پیدائش 26 اگست 1990ء) ایک بھارتی اداکارہ اور ماڈل ہے جو فلموں اور ٹیلی ویژن سیریل میں کام کرتی ہے۔ اشیتااداکارہ تنوشری دتہ کی چھوٹی بہن ہیں،اشیتا دتہ نے 2013ء میں اسٹار پلس کے سوپ اوپیرا ڈراما ایک گھر بناؤں گا میں پونم کے کردار سے ٹیلی ویژن میں قدم رکھا تھا۔ دو سال بعد ، انہوں نے فلم درشیم (2015ء) سے بالی ووڈ میں قدم رکھا۔

فی الحال ، وہ کلر ٹی وی کے شو بے پناہ پیار میں پرگتی کے کردار میں نظر آرہی ہیں۔

ابتدائی زندگی 
اشیتادتہ کی پرورش جمشید پور ، جھارکھنڈ میں ایک بنگالی ہندو خاندان میں ہوئی۔  انہوں نے جمشید پور میں ڈی بی ایم ایس انگلش اسکول میں تعلیم حاصل کی اور ممبئی میں میڈیا اسٹڈیز کی تعلیم حاصل کی۔ ان کی بہن ، تنوشری دتہ بھی ایک ماڈل اور اداکارہ ہیں جنہیں فیمینا مس انڈیا کا ٹائٹل (2004) جیتنے کے لیے جانا جاتا ہے۔

کیریئر

تیلگو فلمیں ، ٹیلی ویژن میں شروعات اور بالی ووڈ میں ابتدا (2012 تا 2015) 
2012 میں، اشیتا دتہ کے ساتھ ساتھ فلم چناکیوڈو کے ساتھ تیلگو فلم انڈسٹری میں قدم رکھا اس فلم میں ان کے مدمقابل اداکار تانش تھے۔ اسی سال ، انہوں نے اپنی بہن تنوشری دتہ کے ساتھ ڈراما فلم ینیڈو مانسالی میں اداکاری کی۔ یہ دونوں فلمیں تجارتی اعتبار سے اچھی کارکردگی کا مظاہرہ کرنے میں ناکام رہی ہیں۔

2013 میں ،اشیتا دتہ نے اسٹار پلس کے سوپ اوپیرا ڈراما ایک گھر بناؤں گا میں ٹی وی اداکار راہل شرما کے مدمقابل ٹیلی ویژن انڈسٹری میں قدم رکھا ، جس میں وہ شرما کے کردار سے شادی کرنے والی ایک لڑکی ، پونم ناتھ کے کردار میں جلوہ گر ہوئیں جسے اس مشکوک کیفیت کا سامنا کرنا پڑتا ہے کہ وہ کس طرح اس کے والدین کی دیکھ بھال کرے گی۔ جون 2014 میں اس شو کی تکمیل تک انہیں لوگوں اور ٹیلی ویژن کے بڑے ایوارڈ تقریبات میں متعدد ایوارڈز اور نامزدگیوں کے ذریعے تعریف سے سراہا گیا۔

ٹیلی ویژن میں قدم رکھنے کے بعد ، اشیتا دتہ نے سسپنس تھرلر فلم درشیم (2015) سے بالی ووڈ کی دنیا میں قدم رکھا ۔ جس میں ان کے ساتھ اداکار اجے دیوگن ، تبو اور شریا سرن تھے، فلم میں انہوں نے انجو سلگاؤنکر کا کردار ادا کیا ، جو اجے دیوگن کی طرف سے ادا کیے کردار وجے سلگاؤنکر کی بڑی بیٹی ہے اور بارہویں کلاس میں پڑھتی ہے۔ دنیا بھر میں تقریبا  1.10 ارب (امریکا 16 ملین $)آمدنی کے ساتھ،درشیم باکس آفس پر ایک ہٹ ثابت ہوئی.

ٹیلی ویژن میں واپسی اور اس سے آگے (2016 – موجودہ) 
2016 میں، اشیتادتہ میں ٹیلی ویژن شوز کے جانب دوبارہ لوٹ آئیں اور لائف اوکےچینل کے تھرلر رشتوں کا سوداگر۔ بازیگر جس میں وہ اداکار وتسل سیٹھ کے مدمقابل تھیں، شو کم ٹی آر پی ریٹنگ کی وجہ سے 3 ماہ بعد ختم ہو گیا۔ اگلے سال ، اشیتا دتہ نے فلم راجا راجندر (2017) سے کنڑ فلم انڈسٹری میں قدم رکھا۔ یہ فلم باکس آفس کی فلاپ تھی۔ اس سال کے آخر میں ، اس نے رومانٹک مزاحیہ فلم فرنگی میں اداکار / مزاح نگار اداکار کپل شرما کے مدمقابل بطور ہیروئن مرکزی کردار ادا کیا۔ یہ فلم بھی کاروباری لحاظ سے ناکام تھی۔

2018 میں، وتسل سیٹھ سے شادی کرنے کے بعد، اشیتا دتہ وتسل اور ٹی وی اداکارہ امرپالی گپتا کے ساتھ کلرز ٹی وی کی سپر نیچرل سیریز کون ہے؟ کے دوسرے سیزن کون ہے؟ – خوف کا ایک نیا آدھیائے ۔ جو 8 اقساط پر مشتمل تھا۔ اس سیریز میں اشیتا دتہ نے ویشنوی واجپئی کا اہم کردار اداکیا جو Matrika دیوی کی ویشنوی ، کا دوسرا جنم ہوتی ہے جو یتن (وتسل سیٹھ) سے شادی کرتی ہے جو ہیرانکشیا کا دوسرا جنم ہوتا ہے۔ یہ، شو اکتوبر 2018 میں ختم ہوا۔

جون 2019 سے ، اشیتا دتہ پرل وی پوری مدمقابل کلرز ٹی وی کے ڈراما بے پناہ پیار میں پرگتی کا مرکزی کردار ادا کررہی ہیں۔

ذاتی زندگی 
ایشیتا دتہ نے اپنے دیرینہ بوائے فرینڈ اور سابق ساتھی اداکار وتسل شیٹھ سے 28 نومبر 2017 کو ممبئی میں شادی کی۔

فلموں کی فہرست

فلم

ٹیلی ویژن

ایوارڈز اور نامزدگی

حوالہ جات

بیرونی روابط 

 Ishita Dutta

جمشید پوری شخصیات
بقید حیات شخصیات
بھارتی ٹیلی ویژن اداکارائیں
بھارتی فلمی اداکارائیں
جھاڑکھنڈ کی خواتین ماڈل
بنگالی شخصیات
تیلگو سنیما کی اداکارائیں
کنڑا سنیما کی اداکارائیں
ہندی ٹیلی ویژن کی اداکارائیں
ہندی سنیما کی اداکارائیں
اکیسویں صدی کی بھارتی اداکارائیں
1990ء کی پیدائشیں
کامنز زمرہ جس کا ربط ویکی ڈیٹا پر ہے
جھاڑکھنڈ کی اداکارائیں
بنگالی اداکارائیں